**HANKELEPING**

**nr ……………..**

/kuupäev vastavalt digitaal-

allkirjastamise kuupäevale/

**Aktsiaselts Rakvere Haigla**,registrikood 10856624, asukohaga Lõuna põik 1, Rakvere, edaspidi nimetatud “Ostja”, mida esindab põhikirja alusel juhatuse esimees Ain Suurkaev, ühelt poolt

ja

**……………**, registrikood ………., asukohaga ….….., edaspidi nimetatud “Müüja”, mida esindab põhikirja alusel ………… ………. teiselt poolt,

koos nimetatud “Lepingupooled” või “Pooled”, sõlmisid käesoleva hankelepingu (edaspidi „Leping“) alljärgnevas:

1. **Üldsätted**
	1. Pooled lähtuvad Lepingu sõlmimisel Eesti Vabariigi õigusaktidest ning **väikehanke** **nimetusega „Automatiseeritud desinfitseerimise seade saastunud ruumidele“** (edaspidi nimetatud kui „riigihange“) alusdokumentidest.
	2. Pooled lähtuvad Lepingu sõlmimisel Eesti Vabariigi õigusaktidest ning riigihanke hankedokumentidest ja pakkumusest.
	3. Lepingu lahutamatuteks osadeks on:
		1. Lisa 1 – Riigihanke hankealusdokumendid koos lisadega (edaspidi ka HD), mis on Pooltel olemas ja mida eraldi ei allkirjastata;
		2. Lisa 2 – Müüja poolt esitatud pakkumus koos lisadega (edaspidi pakkumus), mis on käsitlemise hõlbustamiseks lisatud Lepingu allkirjakonteinerisse;
		3. Lisa 3 – Seadme üleandmise-vastuvõtmise akt.
	4. Lepingu ja selle lisade omavahelise vastuolu või erineva tõlgendamisvõimaluse korral prevaleerib Leping lisade ees. Lepingu Lisade omavahelise vastuolu või erineva tõlgendamisvõimaluse korral prevaleerib punktis 1.3 eespool nimetatud lisa tagapool nimetatud lisa ees v.a kui pooled on konkreetse Lepingu lisa osas leppinud kokku teisiti.
2. **Lepingu objekt ja hind**
	1. Lepingu objektiks on Pakkumuses ja HD-s kirjeldatud, riigihanke objektiks olev, **tootja ……........ poolt toodetud seadme ……........** (edaspidi nimetatud seade) **ostmine koos lahuste ja indikaatoritega** (edaspidi nimetatud ka kui kaup/kaubad) **ning garantiiaegse seadme hooldus- ja remonditeenuse osutamisega** vastavalt Lepingu Lisades 1 ja 2 sätestatule, kusjuures kaupade ja hooldusteenuste nime- ja hinnakiri sisaldub Lepingu Lisas 2.
	2. Lepingu punktis 2.1. nimetatud **seadme hind** on **………. (........ eurot ja ...... senti) eurot,** millisele summale lisandub õigusaktidest tulenevatel alustel ja korras käibemaks.
	3. Lepingu punktis 2.1 nimetatud **lahuse** eeldatav kogumaksumus seadme eeldatava kasutusea, s.o 60 kalendrikuu jooksul, arvestatuna seadme üleandmise-vastuvõtmise akti Poolte esindajate poolt allkirjastamise kuupäevast, on **..............** eurot (......... eurot ja ........... senti). Käesolevas punktis kokkulepitud summale lisandub õigusaktidest tulenevatel alustel ja korras käibemaks.
	4. Lepingu punktis 2.1 nimetatud **indikaatorite** eeldatav kogumaksumus seadme eeldatava kasutusea, s.o 60 kalendrikuu jooksul, arvestatuna seadme üleandmise-vastuvõtmise akti Poolte esindajate poolt allkirjastamise kuupäevast, on **....... eurot (....... eurot ja ...... senti)**. Käesolevas punktis kokkulepitud summale lisandub õigusaktidest tulenevatel alustel ja korras käibemaks.
	5. Kauba maksimaalsed ühikhinnad on määratud Lisas 2 ning need kehtivad maksimaalse lubatud ühikhinnana vähemalt 24 kalendrikuud arvestatuna seadme esmase üleandmise-vastuvõtmise akti Poolte esindajate poolt allkirjastamise kuupäevast. Võimaluse korral (nt kampaaniahinnad) kohustub müüja müüma kaupa Ostjale nimetatud maksimaalsetest ühikhindadest soodsama hinnaga.
	6. Peale Lepingu punktist 2.5. tuleneva ajaperioodi möödumist on Lisast 2 tulenevate ühikhindade muutmine edaspidi võimalik maksimaalselt ühel korral 365 päevase perioodi kohta, vastavalt hinna muutmisele eelnenud kalendriaasta tarbijahinnaindeksi muutuse võrra.
	7. Hinnamuutust taotlev Pool peab esitama vastavasisulise põhjendatud taotluse teisele Poolele kirjalikult vähemalt kaks (2) kuud enne uue hinna kohaldamise alguskuupäeva.
	8. Tarbijahinnaindeksi muutuse aluseks on Statistikaameti kodulehel avaldatud tarbijahinnaindeksi aastase muutuja protsent-näitaja. Seadme omand läheb Müüjalt Ostjale üle peale Lepingu punktis 2.2 nimetatud kogumaksumuse täielikku tasumist.
	9. Müüja insenertehnilised telefoni- ja elektronkirjalised konsulatsioonid on Ostja jaoks Lepinguperioodil, sh peale garantiiaja lõppemist, tasuta.
	10. Müüja tagab ilma selle eest täiendava tasu küsimise õiguseta seadme kasutusea jooksul seadme ohutu toimimise tagamiseks vajalikest tarkvarauuendustest Ostja viivitamatu teavitamise ning tarkvara uuendamise kooskõlastatult Ostjaga.
	11. Müüja kinnitab, et Lepingu järgi üleantavale seadmele ei ole kolmandatel isikutel mingeid õigusi ega ka alust selliste õiguste taotlemiseks.
3. **Maksetingimused**
	1. Ostja tasub seadme maksumuse 14 kalendripäeva jooksul arve Ostjale kättetoimetamisest. Arve esitamise eelduseks on riigihanke hanke alusdokumentidest tulenevatel tingimustel ja asukohas Lepingu objektiks oleva seadme Ostjale üleandmine, kasutajakoolituste teostamine ning sellele järgnevalt seadme üleandmis-vastuvõtuakti allkirjastamine poolte esindajate poolt.
	2. Ostja poolt arve tasumise eelduseks on Lepingu objektiks oleva seadme Ostjale üleandmine, kasutajakoolituse teostamine ning sellele järgnevalt seadme üleandmis-vastuvõtuakti allkirjastamine poolte esindajate poolt. Ostja tasub arve 14 kalendripäeva jooksul üleandmise-vastuvõtmise akti Poolte esindajate poolt allkirjastamise kuupäevast.
	3. Lepingutingimustele vastavas kvaliteedis kauba eest tasub Ostja peale kaupade tarnet, arve alusel, 14 kalendripäeva jooksul arve Ostjale kättetoimetamise kuupäevast. Arvel tuleb igakordselt ära näidata, milliste saatelehtede (number või mõni muu tunnus) alusel arve esitati.
	4. Hooldus- või remonttööde eest tasumise tähtaeg on vähemalt 14 kalendripäeva alates arve ostjale kättetoimetamisest, kusjuures arve esitamise õigus tekib Müüjale peale Lepingu punktist 4.3.4. tulenevatele tingimustele ja korras koostatud akti Poolte esindajate poolt allkirjastamist.
	5. Arve esitatakse e-arvena, arve esitamise ajahetkel ostja arveoperaatoriks oleva teenuse osutaja kaudu. Arvel tuleb igakordselt ära näidata riigihanke viitenumber. Käesoleva lepingu alusel esitatud arvel ei või kajastada mistahes kolmandate, käesoleva lepingu väliste, kokkulepete alusel müüdavaid kaupu või teenuseid.
	6. Juhul kui müüja näol ei ole tegemist raamatupidamiskohuslasega raamatupidamise seaduse mõistes (s.o Eestis registreeritud era- või avalik-õiguslik juriidiline isik, füüsilisest isikust ettevõtja või Eestis registrisse kantud välismaa äriühingu filiaal), võib müüja esitada arve ostjale elektronkirja eel, .pdf formaadis, aadressil haigla@rh.ee. Käesolevast punktist tuleneva erandi kohaldamise õigus lõppeb kuupäevast mil ostja e-arve operaator liidestatakse PEPPOL süsteemiga, võimaldades müüjal ostjale e-arvete esitamist.
4. **Seadme üleandmise tingimused**
	1. Müüja kohustub Lepingu punktis 2.1 nimetatud seadme andma Ostjale üle **hiljemalt ….. kalendripäeva jooksul Lepingu sõlmimisest/……….**, informeerides eelnevalt Ostjat Lepingu objekti faktilise üleandmise kuupäevast. Seade antakse üle koos hooldus- ja kasutusjuhendi ja muu riigihanke hanketingimuste kohaselt juurdekuuluva dokumentatsiooniga.
	2. Üleandmise all mõeldakse Müüja poolt seadme toimetamist Ostja asukohta, seadme paigaldamist selleks Ostja poolt määratud asukohas ja häälestamist ning kasutajatele kohapeal seadme kasutamisega seotud koolituse läbiviimist.
	3. Seadme üleandmise tingimused:
		1. enne seadme üleandmist viib Müüja läbi Ostja töötajate koolituse vastavalt riigihanke hankealusdokumentides ettenähtule;
		2. enne seadme vastuvõtmist teostatakse Ostja ja Müüja esindajate juuresolekul seadme töövõime kontroll ning seadme riigihanke hankedokumentidele ja pakkumusele vastavuse kontroll;
		3. kui üleantav seade on II a, II b või III klassi meditsiiniseade, esitab Müüja enne üleandmise-vastuvõtmise akti allkirjastamist Ostjale Terviseametist väljastatud teatise koopia seadme registreerimise kohta Terviseameti meditsiiniseadmete andmekogus v.a. kui Müüja on esitanud vastavad andmed Lisa 2 koosseisus;
		4. seadme üleandmine toimub Ostja ja Müüja esindajate poolt, pärast Lepingu punktidest 4.3.1-4.3.3. tulenevate seadme üleandmise tingimuste täitmist, üleandmise-vastuvõtmise akti allkirjastamise teel. Üleandmise akti vormistab üleandmise ajahetkeks Müüja.
	4. Seadme juhusliku hävimise ja kahjustumise riisiko läheb Müüjalt Ostjale üle arvates Lepingu punktis 4.3.4. nimetatud akti allkirjastamisest.
5. **Seadme kvaliteet ning vastavus Lepingu tingimustele**
	1. Üleantava seadme kvaliteet peab vastama HD-s sätestatud tehnilistele tingimustele ning kvaliteedinõuetele ning seade olema HD-s nõutud ja Pakkumuses pakutud komplektsuses.
	2. Lepingus käsitlevad Pooled mõisteid "seadme mittekvaliteetsus" ja "seadme mittevastavus Lepingule" järgmises tähenduses:
		1. seadme mittekvaliteetsus – seade ei vasta kvaliteedisertifikaadile või mõnele muule Poolte vahel kokku lepitud seadme kvaliteeti tõendavale dokumendile;
		2. seadme mittevastavus Lepingule – seade on kõlbmatu otstarbeks, milleks säärase kirjeldusega kaupa harilikult kasutatakse või seade on kõlbmatu selleks eesmärgiks, millest teisele Poolele teatati või seade pole pakitud sellisel viisil, nagu Poolte vahel kokku lepiti või nagu sellist Seadet harilikult pakitakse või seade ei ole see toode, mille üleandmises Pooled kokku leppisid.
	3. Juhul, kui Ostja avastab pärast seadme vastuvõtmist seadme mittevastavuse Lepinguga või mittekvaliteetsuse, teatab ta sellest koheselt Müüjale ja taotleb Seadme mittevastavuse korral Lepingu punktis 12 ettenähtud vormis Müüja esindaja kohale kutsumist.
	4. Seadme mittevastavuse korral koostatakse Müüja esindaja juuresolekul seitsme (7) päeva jooksul kahepoolne akt seadme puuduste kohta.
	5. Juhul, kui Müüja oma esindajat määratud tähtajaks kohale ei saada või väljakutsele/teatele ei reageeri, võib Ostja omal valikul kas:
		1. koostada ühepoolse akti, mis on nõude esitamise aluseks;
		2. kasutada Müüja kulul erapooletut eksperti, kes vormistab vastava akti.
	6. Mittekvaliteetse või Lepingu tingimustele mittevastava seadme üleandmisel on Müüja kohustatud Ostja nõudmisel kas:
		1. vahetama mittekvaliteetse või Lepingu tingimustele mittevastava seadme ja/või selle osa omal kulul ümber vastava kvaliteediga või Lepingu tingimustele vastava seadme või seadme osa vastu Poolte kokkuleppel määratud tähtaja jooksul;
		2. parandama tasuta seadme kvaliteeti või hüvitama Ostjale parandamise kulud Poolte kokkuleppel määratud tähtaja jooksul.
6. **Kaupade kvaliteet**
	1. Müüja tagab, et Lepingu alusel Ostjale müüdav kaup on kõrgekvaliteediline ja vastab kõikidele Lepingu punktis 1.3 nimetatud dokumentidest tulenevatele tingimustele. Müüdavate kaupade kvaliteet, pakendamine ning transportimine peab vastama nii Poolte vahel kokkulepitud kui ka riiklikult kehtestatud standarditele ja sedalaadi kaupade müümise ning tarnimise heale tavale.
	2. Müüja kohustub lisama kaubale saatelehed, millel on näidatud kauba nimetused, kogused ja hind ning seadusandlusest tulenevate nõuete kohaselt ja juhtudel kvaliteeditõendid või sertifikaadid. Saatelehed ja kvaliteeditõendid või sertifikaadid antakse üle Ostjale koos kaubaga.
	3. Müüja tagab igakülgse informatsiooni pakutavate kaupade kohta vastavuses õigusaktides ja riigihanke hanketingimustes esitatud nõuetele.
	4. Juhul kui Müüjal puudub Ostja tellimuse objektiks olev kaup tellimuse esitamise ajahetkel laost on Müüja kohustatud sellest viivitamatult Ostja esindajat vähemalt kirjalikku taasesitamist võimaldavas vormis teavitama ning otsima ja pakkuma Ostjale aktiivselt asenduslahendusi (asendustoodet) kuni pakkumuse kohase originaalkauba tarnevõimekuse taastumiseni. Juhul kui Müüja ei suuda tagada Ostjale sobivat asendustoodet või ei tee seda mõistliku aja jooksul, kohustub ta hüvitama Ostjale soovitud kauba kolmandalt isikult tellimise vajadusest tingitud võimaliku hinnavahe ja võimaliku asendustoote otsimise ning tarnega kaasnevad lisakulud.
	5. Juhul, kui Ostja avastab kauba mittekvaliteetsuse või kauba mittevastavuse Lepingule, peab Ostja teatama sellest Müüjale esimesel võimalusel. Võimaluse korral teavitab Ostja Müüjat avastatud puudusest hiljemalt 24 tunni jooksul alates puuduse tuvastamisest.
	6. Mittekvaliteetse kauba tarnimisel on Müüja kohustatud Ostja nõudmisel kas:
		1. Vahetama mittekvaliteetse kauba oma kulul ümber vastava kvaliteediga kauba vastu kokkulepitud tähtaja jooksul või selle võimatuse korral väljastama kreeditarve, välja arvatud juhul kui kauba ebakvaliteetsus on põhjustatud Ostjast tulenevatest asjaoludest. Juhul, kui kaupa ei ole võimalik välja vahetada, on Ostjal õigus vastav kaup hankida kolmandatelt isikutelt ning nõuda müüjalt sellega seonduva hinnavahe hüvitamist vastavalt lepingule;
		2. Alandama kokkuleppel Ostjaga vastavalt kauba maksumust.
	7. Vastutus kauba säilimise eest läheb üle kauba üleandmisel Ostjale kui Poolte kokkuleppest ei tulene teisiti. Kui kaupa ei saa üle anda vastavalt kokkulepitud tarneajale ja see on tingitud Ostjast või Ostjast vahetult sõltuvuses olevatest asjaoludest, läheb vastutus kauba säilimise eest üle Ostjale hetkest, kui Müüja on teinud endast kõik, mida ta vastavalt lepingule pidi tegema kauba üleandmiseks.
7. **Kaupade transport ja üleandmine**
	1. Kaupade transport Müüjalt Ostjale toimub Müüja korraldusel ning on Ostjale tasuta.
	2. Mõlemad Pooled kinnitavad, et nendega töölepingulises või töövõtulepingulises suhtes olevad isikud, kes kinnitavad kaupade üleandmist-vastuvõtmist arve-saatelehtedel, omavad selleks volitusi ilma täiendavat volikirja ette näitamata.
	3. Müüja tagab kauba transportimise kauba tootja kehtestatud hoiutingimustel, samuti võtab kasutusele meetmed, mis välistavad kauba purunemise, saastumise ja sattumise kõrvaliste isikute valdusesse. Müüja tagab Ostja nõudmisel kauba tarnimise ostjale tootja originaalpakendites (kast, plokk, alus jmt), et vältida kauba kahjustumist ümberpakkimise käigus, kui Ostja tellimus on vähemalt võrdne tootja originaalpakendites olevate pakendite arvuga.
	4. Kaup antakse üle markeeritult, pakendatult ja saatedokumendiga. Müüja markeerib ja pakib kauba transportimiseks vastavalt markeerimis- ja pakkimisnõuetele, mis tagavad kauba nõuetekohase säilimise ja turvalisuse transportimise käigus kuni kauba üle andmiseni haiglaapteeki.
	5. Kauba pakend peab olema terve, vastama pakendiseaduse nõuetele ning ei tohi kanda eksitavat informatsiooni.
	6. Saatedokumendil peab olema märgitud iga selle saatedokumendiga tarnitava kaubaliigi nimetus, aegumistähtaeg, tootja, kogus, hind ja käibemaksu määr.
	7. Koos kaubaga antakse ostjale kauba juurde kuuluvad dokumendid vastavalt kehtivates õigusaktides sätestatud nõuetele.
	8. Kauba vastuvõtmisel kontrollib Ostja kauba koguselist vastavust kauba saatedokumentide järgi, pakendit ja kauba transpordikahjustuste puudumist. Müüja vastutab ka selliste kauba transportimisest ja/või pakendamise vigadest tingitud puuduste eest, milliseid ei olnud kauba vastuvõtmisel Ostjal võimalik pakendi visuaalsel välisvaatlusel tuvastada.
	9. Ostja on kohustatud hoidma kauba mahalaadimise juurdepääsu vaba ja puhtana ning talvel teostama vajadusel libedusetõrje.
	10. Kauba tarnel peab Müüja arvestama tarnekoha igakordse liikluskorralduse ja peatumise ning parkimise reeglite ja nõuetega. Käesolevast punktist tulenev nõue kehtib ka võimalikele Müüja alltöövõtjatele või muul õiguslikul alusel tarneteenust osutavale koostööpartnerile.
8. **Poolte vastutus Lepingu rikkumisel**
	1. Juhul, kui Ostja viivitab seadme eest tasumisega, on Müüjal õigus nõuda Ostjalt viiviseintressi (viivist) 0,15% päevas tähtaegselt tasumata summast.
	2. Juhul, kui Müüja viivitab seadme üleandmisega Ostjale, on Ostjal õigus nõuda Müüjalt leppetrahvi 0,15% päevas üleandmisega viivitatud seadme maksumusest.
	3. Juhul, kui Müüja ei pea kinni Lepingu punkt 9 ja selle alapunktides seatud tingimustest peab Müüja Ostja nõudel hüvitama Ostjapoolsed kulud, mis on tingitud seadme rentimisest mõnelt teiselt müüjalt või kolmandalt isikult ja maksma leppetrahvi 0,15% seadme kogumaksumusest iga viivitatud päeva eest.
	4. Ostjal on õigus leppetrahvi summa ulatuses teha tasaarveldust seadme maksumuse ja/või hooldus- ja remonditeenuse eest esitatud arvetest, makstes seadme ja/või teenuse eest leppetrahvi summa võrra vähem.
9. **Garantii, remont ja hooldus**
	1. Üleantavale seadmele kehtib tootja ja/või Müüjapoolne garantii .…. **kalendrikuud**. Garantiiperiood algab seadme üleandmise-vastuvõtmise akti allkirjastamise kuupäevast. Garantii ei laiene Ostja süülisest tegevusest või raskest hooletusest tingitud riketele nagu ka seadme tavapärase kasutamisega kaasnevale mehaanilisele kulumisele
	2. Garantiiperioodil teostab Müüja hooldus- ja remonttööd ning tagab kõik varuosad omal kulul. Seadme tootja poolt välja antud seadme tarkvarauuendused ja seadme parendused (*performance update*) on Ostja jaoks tasuta koos paigalduse ja vajadusel asjakohase koolituse teostamisega.
	3. Teeninduse, hoolduse ja remondi tingimused peavad kogu lepinguperioodil vastama minimaalselt riigihanke hanketingimustest tulenevatele nõuetele.
	4. Hooldus- ja remonttööd loetakse teostatuks pärast tööde vastuvõtuakti allkirjastamist. Akti allkirjastamisega kinnitab Müüja, et seade on töökorras (välja arvatud juhul, kui aktil on märgitud, et seade pole töökorras).
	5. Informatsiooni edastamise kohustus ning kohustus menetleda ohujuhtumeid: Müüja kohustub edastama Ostja volitatud esindajale igakülgse informatsiooni tarnitud seadme kohta, teatama koheselt lepinguperioodil ilmnenud negatiivsetest omadustest, teaduslikest ja kliinilistest avastustest, mis puudutavad tarnitud seadet ning kohustub rakendama/paigaldama meetmed, mis tootja on välja töötanud edaspidiseks ohujuhtumi kordumise välistamiseks.
	6. Müüja peab kasutama hooldus- ja remonttööde teostamisel nõuetele vastavaid mõõteseadmeid ja tööriistu.
10. **Lepingu kehtivus**
	1. Leping jõustub selle allkirjastamisest Poolte poolt v.a Lepingu automaatsel jõustumisel Lepingu punktist 10.2. tulenevatel tingimustel ja korras. Leping kehtib kuni Poolte poolt on Lepingust tulenevad tingimused kohaselt täidetud v.a kui Leping lõpeb/lõpetatakse Lepingu punktist 10.3. ja/või 10.4. tulenevatel alustel ennetähtaegselt.
	2. Juhul kui Müüja ei ole saatnud allkirjastatud Lepingut Ostjale tagasi hiljemalt viie (5) kalendripäeva jooksul Ostjalt Lepingu sõlmimise ettepaneku saamisest, kuulub Ostjale õigus lugeda Leping Poolte vahel sõlmituks ja automaatselt jõustunuks viie (5) kalendripäeva möödumisel Ostja poolt Müüjale Lepingu sõlmimise ettepaneku saatmise kuupäevast, st Ostja võib võtta käesolevast punktist tuleneva tähtaja möödumisel Müüjale Lepingu sõlmimise ettepaneku tegemisest vastu Müüja poolt riigihankele pakkumuse esitamisega Ostjale esitatud lepingu sõlmimise ettepaneku*/oferdi*. Viimasel juhul loetakse Leping sõlmituks Poolte siduvate tahteavalduste vahetamise teel kirjalikku taasesitamist võimaldavas vormis.
	3. Lepingut võib lõpetada ennetähtaegselt Poolte kokkuleppel. Üks Pool võib lõpetada Lepingu ühepoolselt ennetähtaegselt seaduses ettenähtud juhtudel.
	4. Ostjale kuulub õigus öelda leping mistahes ajal korraliselt ülesse, teatades sellest Müüjale vähemalt kolm (3) kuud ette. Käesolevast punktist tuleneva etteteatamise tähtaja järgimisel puudub Müüjal õigus esitada Ostja vastu seoses lepingu lõpetamisega mistahes saamata jäänud tulu, kahjude hüvitamise, leppetrahvi vms nõudeid.
	5. Müüja kohustub Lepingu Müüjapoolsel ennetähtaegsel lõpetamisel hüvitama Ostjale Ostja nõudel kõik Lepingu ennetähtaegsest lõpetamisest tulenevad kahjud (sealhulgas ka teiselt müüjalt samalaadse toote või hooldusteenuse ostmisest tingitud kulud).
11. **Vääramatu jõud**
	1. Lepingust tulenevate kohustuste mittetäitmist või mittenõuetekohast täitmist ei loeta lepingu rikkumiseks, kui selle põhjuseks olid Võlaõigusseaduses sätestatud “vääramatu jõu” asjaolud. Nimetatud asjaolu olemasolu peab olema tõendatav ning vaatamata eelnimetatud ettenägemata asjaoludele, on pooled kohustatud võtma tarvitusele abinõud tekkida võiva kahju vähendamiseks. Kui takistav asjaolu on ajutine, on kohustuse rikkumine vabandatav üksnes aja vältel, mil asjaolu takistas kohuse täitmist.
	2. Pool, kelle tegevus lepingujärgsete kohustuste täitmisel on takistatud ettenägemata asjaolude tõttu, on kohustatud sellest viivitamatult teatama teisele poolele vahenditega, mis tagavad teate kiireima edastamise, samas saates välja tähitud kirjaga teate.
	3. Lepingust tulenevate kohustuste mittetäitmist või mittenõuetekohast täitmist ei loeta Lepingu rikkumiseks, kui selle põhjuseks olid asjaolud, mille saabumist Pooled Lepingu sõlmimisel ette ei näinud ega võinud ette näha ja seda asjaolu ei saanud Pooled mõjutada (vääramatu jõud). Vääramatu jõuna käesoleva Lepingu mõistes ei käsitleta pandeemiat või muud sise- või välisriiklikku, sh kuid mitte ainult Covid-SARS2 viiruspuhangust või Lepingu sõlmimise ajal teada olnud sõjalisest seisukorrast või streigist tingitud, eriolukorda või eelnimetatuga vahetult seotud asjaolusid.
12. **Pooltevahelised teated**
	1. Lepinguga seotud teated tuleb edastada Poolte Lepingus märgitud aadressidele. Teadete edastamine toimub reeglina e-posti teel, v.a. Lepingus ettenähtud erijuhtudel.
	2. Nõuded seoses seadme mittekvaliteetsuse või Lepingu tingimustele mittevastavusega, samuti teated Lepingu lõpetamise kohta ning kahju ja/või viivise nõuded esitatakse teisele Poolele kirjalikus vormis. Teade loetakse kätteantuks, kui teade on üle antud allkirja vastu või teade on saadetud postiasutuse poolt tähitud kirjaga ja postitamisest on möödunud viis (5) kalendripäeva. E-posti teel edastatud teated loetakse kohale toimetatuks, kui teate saatmisest on möödunud üks (1) tööpäev, kusjuures vajadusel tõendab teate saatnud pool teate saatmise toimumist ning aega elektronkirja/serveri logifailiga.
	3. Ostja kontaktisikuteks Lepingu raames on:
		1. seadme vastu võtmisel, hooldus- ja remonttööde ning varuosade tellimisel ja vastu võtmisel ……...……., telefon ……..….., e-post ............@rh.ee või tema poolt määratud asendaja;
		2. kauba tellimisel ........., telefon ........., e-post ........@rh.ee või tema poolt määratud asendaja;
		3. lepingulistes küsimustes ……..…., telefon ……...., e-post ...........@rh.ee või tema poolt määratud asendaja.
	4. Müüja kontaktisikuteks Lepingu raames on:
		1. …..… seotud küsimustes ....…
		2. ……... seotud küsimustes ....…
13. **Konfidentsiaalsuse kokkulepe**
	1. Ostja loeb konfidentsiaalseks kogu mitteavaliku teabe, mis saab Lepingu poolele teatavaks Lepingu järgset teenust osutades. Müüja kohustub hoidma saladuses Ostjalt ükskõik mis vormis saadud informatsiooni, millele Ostja on osutanud kui konfidentsiaalsele või mille konfidentsiaalsust võib mõistlikult eeldada ning kasutama seda ainult Lepingu täitmiseks, sealhulgas tagama töödeldavate isikuandmete konfidentsiaalsuse.
	2. Müüja peab tegema kõik temast oleneva, et vältida Ostja olemuselt konfidentsiaalse informatsiooni sattumist kolmandate isikute kätte.
	3. Pooled kohustuvad teise Poole eest mitte varjama turvaintsidente. Pool teavitab teist Poolt koheselt, kui tundlik informatsioon on sattunud kolmandate isikute kätte. Pooled võtavad viivitamatult ette abinõud endise olukorra taastamiseks või edasiste turvaintsidentide ärahoidmiseks.
	4. Konfidentsiaalsuskohustus ei hõlma informatsiooni:
		1. mis on üldiselt kättesaadav või avalik;
		2. mille avaldamiseks on Ostja kirjalik nõusolek;
		3. mille avaldamise kohustus tuleneb seadusest.
	5. Käesolevas punktis sätestatud õigused ja kohustused kehtivad tähtajatult pärast Lepingu lõppemist. Müüja kohustub teavitama oma töötajaid Lepingust tulenevast konfidentsiaalsuskohustusest ning tagama, et töötajad jälgivad Lepingus sätestatud nõudeid.
	6. Konfidentsiaalsuskohustust rikkunud Müüja on Ostja nõudmisel kohustatud hüvitama tekitatud kahju.
14. **Muud tingimused**
	1. Lepingu tingimusi võib muuta ainult Poolte kirjalikul kokkuleppel.
	2. Kõik Lepingust tulenevad erimeelsused püütakse lahendada läbirääkimiste teel. Juhul, kui läbirääkimised ei anna tulemusi, lahendatakse vaidlus kohtu korras Ostja asukohajärgses kohtus.
	3. Leping tühistab kõik pooltevahelised Lepingu objekti puudutavad varasemad suulised või kirjalikud kokkulepped.
15. **Poolte andmed**

|  |  |
| --- | --- |
| **15.1. Ostja:**Aktsiaselts Rakvere HaiglaRegistrikood 108566241Lõuna põik 1, 44316, RAKVERETel +372 3229010e-post: haigla@rh.ee | **15.2. Müüja:**...................................Registrikood ................................................Tel .............................e-post: ....................... |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_**

*/Allkirjastatud digitaalselt/* */Allkirjastatud digitaalselt/*